Piloten+i+drift

=Mine Assess2010-verktøy i faget Operativsystemer= Det dreier seg altså om underveisvurdering i fag med mange studenter. Faget mitt er lagt helt om nå i forhold til forrige år det gikk. Omleggingen er et resultat av dette prosjektet og diskusjonene vi har hatt om vurdering og tilbakemelding.

Skifte av rom
Faget er flyttet fra auditorium til lab. Dette er et grep for å nedtone forelesningen som metode og legge mer vekt på egenaktivitet. Arbeid på lab i mer uformelle og åpne omgivelser gir også mye større rom for direkte kontakt med studentene og dermed mer av typen uformell tilbakemelding.

Typisk økt
Ei økt varer når fra kl 080-1200 (mot før 0830-1000). Nå veksles det mellom korte orienteringer om utvalgte tema og egenaktivitet der studentene selv jobber gruppevis på egne pc-er. Lærer er til stede hele tiden både for å forelese tema i økter på 10-15 minutter, men også for å veilede. Bruker også studenter foran tavla til å redegjøre for enkelttemaer etter behov. Dette virker godt da spredning i kunnskaper og ferdigheter er stor.

Elementer av underveisvurdering
Disse er hentet fra verktøykassen i prosjektet.

Uformell vurdering
Dette er altså en kollektiv underveisvurdering. Hensikten er å få alle til læringsrommetog dermed sammen lære mer.
 * Flytting av aktivitet fra auditorium til lab gir økt grad av underveisvurdering, dvs direkte uformmelle tilbakemeldinger til enkeltstudenter og grupper (individuell tilbakemelding)
 * Sender mail 1-2 dager før hver forelesning der jeg oppsummer det som har skjedd og det som skal skje. Pleier å skryte litt her, samt tilkjennegi min egen oppfatning av hvordan "timen" har vært sett fra min side (klassetilbakemelding)
 * Fagblogg der jeg skriver om hva som har skjedd i timene, hva som fungerete og hva som ikke fungerte. Prøver å være åpen på ting som ikke fungerer slik at eventuelt studentene selv også kan bidra. Løfter fram studentene som bidrar, gjerne med bilde. Her snakker vi om både klassetilbakemelding og indviduell tilbakemelding)

Formell vurdering

 * Bruk av flervalgstester laget av lærer
 * Studentene lager egne flervalgstester og bytter på disse. Tar sine egne tester
 * Praktiske laboppgaver der vurderingen ligger i at de lykkes med oppgaven

Sluttvurdering (summativ vurdering)
dvs. sette karakter Alle prøvene er individuelle
 * 2 stk flervalgprøver midt i semesteret som teller 25% hver
 * 1 stk skriftlig slutteksamen som teller 50%

Hvorfor skal vi underveisvurdere?
Du må jo være økt læring som er hensikten. Det er det vi legger vekt på her. Det er ikke vurdering for å kunne sette en karakter. Ok, da er vi enige om at det er økt læring som er hensikten. Økt læring får en dersom studenten selv jobber med lærestoffet. Jeg tror at studentene jobber best med lærestoffet når de jobber sammen i et fellesskap (dette er jo sosialkonstruktivisme). Da er det viktig å få dratt dem inn i rommene der arbeid i fellesskap foregår. Er auditoriet et slikt rom? Sannsynligvis ikke. Vi kjenner jo til forslag om pliktig frammøte til forelesning etc. Slike tiltak gir ikke økt læring. På en lab derimot foregår det praktisk arbeid og læring, og gjerne med påfyll av korte forelesninger á 10-15 minutter. Det viktige er da å få studentene til dette rommet. Hva kan vi lærere gjøre for å få til det? Jo vi kan:
 * lage motiverende opplegg
 * lage aktiviteter og omgivelser der tilbakemeldinger og underveisvurdering er naturlig
 * en tilstedeværende og engasjert lærer som studentene føler gir noe. Dette er kanskje en av de viktigste årsakene for å lykkes. Den som gir noe får også noe tilbake
 * en lærer som også gjør noe mellom øktene
 * god underveisvurdering gir flere studenter i undervisningsrommene og det gir mer aktive studenter. Dette inspirerer læreren og vi er dermed inne i en god spiral.

Mine første inntrykk av piloten
Flytting av aktivitet fra auditorium til lab har virket. Første uke var det mange til stede, men det pleier det jo alltid å være første uke. Men det viktige her er at andre uke var det enda flere. Ja, jeg tror faktisk at alle var der. Det var iallfall helt fullt og mere til.

Verktøy som jeg planlegger å ta i bruk:

 * Undersøkelse basert på læringsutbyttene til hver modul, dvs de må svare på om de kan det som læringsutbyttene sier.
 * One Minute Paper
 * Avstemning rundt dagens tema, dvs i hvor stor grad de lærte noe
 * Skal jeg tilby studentene en studentblogg ved siden av min lærerblogg? Må jeg i så fall allierere meg med noen av de aktive studentene.

Poenget er å knytte usynlige bånd mellom lærer og studenter. Er dette en slags tillitsbånd? Lojalitetsbånd? Læreren gjør mye arbeid i faget (synlig arbeid) og dette sette vi som studenter pris på og viser det ved å møte fram og delta i aktivitetene. Et spørsmål som melder seg er om de i lengden er fornøyd med "bare å lære"? Vil de også ha konkrete og håndfaste beviser på hva de har oppnådd faglig, og om de har framgang i sine bestrebelser etc. Her er det jo snakk om summativ vurdering. De to delprøvene midt i semesteret fungerer godt i denne sammenhengen. Men bør jeg gi dem en pre-test først slik at de kan få en følelse av hvro de står før selve den tellende testen kjøres.

19.1.2010, geir maribu